|  |  |  |
| --- | --- | --- |
| 31.01.2023 | Nr. | 13 |

**Par pieļaujamā vilku nomedīšanas apjoma**

**izmaiņām 2022./2023. gada medību sezonā**

Valsts meža dienests (turpmāk – VMD) atbilstoši 2022. un 2023. gadā apkopotajiem datiem par vilku populācijas izplatību Latvijā, nomedīto un bojā gājušo vilku dzimuma un vecuma struktūru, mijiedarbību ar citām sugām, medību slodzi, noteiktā pieļaujamā nomedīšanas apjoma izpildes gaitu, vilku uzbrukumu biežumu mājlopiem un LVMI “Silava” pētījumam “Lielo plēsēju populāciju stāvokļa izmaiņas medību ietekmē” ir izvērtējis vilku populācijas stāvokli un vilku populācijas ietekmi uz mājlopu audzēšanu. Konstatējams, ka vilku populācijas stāvoklis ir stabils ar pieaugošu tendenci, un novērojams būtisks ziņojumu par vilku uzbrukumu skaita un mājlopiem nodarīto postījumu apjoma pieaugums. Ievērojot pelēkā vilka (*Canis lupus*) sugas aizsardzības plānu un saskaņā ar Medību likuma 20. panta pirmo daļu, lai ierobežotu vilku radītos postījumus mājlopiem, ir pamats palielināt vilku nomedīšanas apjomu 2022./2023. gada medību sezonā.

Vilku nomedīšanas apjoma palielinājums 2022./2023. gada medību sezonā tiek noteikts atbilstoši pelēkā vilka (*Canis lupus*) sugas aizsardzības plānam, VMD organizētās darba grupas apspriedē pieņemtajiem lēmumiem, VMD saņemtajiem viedokļiem par vilku populācijas stāvokļa saglabāšanu labvēlīgā aizsardzības statusā un lietderības apsvērumiem, kas izriet no vilka kā vienota un funkcionāla dzīvās dabas komponenta klātbūtnes nodrošināšanas cilvēku apdzīvotās un apsaimniekotās ainavās, vienlaikus respektējot un veicinot dažādi nodarbinātās sabiedrības dzīves kvalitāti un labklājību un samērīguma principu, kas izriet no pienākuma samazināt pieaugošo zaudējumu risku, ko vilki rada mājlopiem, un pelēkā vilka (*Canis lupus*) sugas aizsardzības plānā minētā pieļaujamā vilku nomedīšanas apjoma.

 1. Pamatojoties uz Medību likuma 6. un 20. pantu, Ministru kabineta 22.07.2014. noteikumu Nr. 421 „Medību noteikumi” (turpmāk - Medību noteikumi) 3.1.7. punktu un Zemkopības ministrijas 20.06.2018. kārtības Nr. 18 “Medījamo dzīvnieku populāciju stāvokļa novērtēšanas un pieļaujamā apjoma noteikšanas metodika” 25. un 25.1. punktu, saskaņā ar VMD 11.07.2022. rīkojuma Nr. 108 “Par pieļaujamo vilku nomedīšanas apjomu 2022./2023. gada medību sezonā” 2.2.2. punktu, izvērtējot lietderības apsvērumus, kas izriet no lielo plēsēju aizsardzības un nopietna kaitējuma mājlopiem nepieļaušanas, 2022./2023. gada medību sezonā palielinu pieļaujamo vilku nomedīšanas apjomu par **20 (divdesmit) indivīdiem**.

2. Lai nodrošinātu Medību likuma 1. panta 61. punktā un 6. pantā noteiktā izpildi, pamatojoties uz Medību noteikumu 10. punktu, atļauju papildus noteikto vilku nomedīšanas apjomu izmantot tikai novados, kuru teritorijās VMD 2022./2023. gada sezonā līdz 30.01.2023. ir saņēmis pārbaudāmu informāciju par vilku nodarītajiem postījumiem (Alūksnes, Augšdaugavas, Balvu, Cēsu, Dienvidkurzemes, Gulbenes, Jelgavas, Jēkabpils, Krāslavas, Kuldīgas, Limbažu, Madonas, Ropažu, Siguldas, Smiltenes, Talsu, Tukuma, Valmieras novados).

|  |  |  |
| --- | --- | --- |
| Ģenerāldirektora p.i. | ŠIS DOKUMENTS IR ELEKTRONISKI PARAKSTĪTSAR DROŠU ELEKTRONISKO PARAKSTUUN SATUR LAIKA ZĪMOGU | A.Ozols |
| Lūsis 67212776valters.lusis@vmd.gov.lv |  |
| Rīkojumu nosūtīt: pasts@zm.gov.lv; daba@daba.gov.lv; inst@silava.lv lvm@lvm.lv; info@lms.org.lv; latma@latma.lv; lmmb@inbox.lvinfo@mezaipasnieki.lv; birojs@zemniekusaeima.lv; losp@losp.lvAr rīkojumu iepazīstināt: virsmežniecības, S.Mūrnieci, V.Lūsi |